**SELETUSKIRI**

[1. ÜLDOSA 3](#_Toc189485262)

[1.1. Objekti nimetus 3](#_Toc189485263)

[1.2. Objekti asukoht 3](#_Toc189485264)

[1.3. Objekti seotus teedevõrguga 3](#_Toc189485265)

[1.4. Lähtematerjalid 3](#_Toc189485266)

[1.5. Töö aluseks olevad uuringud 4](#_Toc189485267)

[1.6. Seotud ehitusprojektid 4](#_Toc189485268)

[2. OLEMASOLEV OLUKORD 4](#_Toc189485269)

[2.1. Olemasolev situatsioon 4](#_Toc189485270)

[2.2. Geoloogia 4](#_Toc189485271)

[2.3. Muinsuskaitse ja looduskaitsealad 5](#_Toc189485272)

[3. TEEDEEHITUSLIKU OSA PROJEKTLAHENDUS 5](#_Toc189485273)

[3.1. Üldandmed 5](#_Toc189485274)

[3.1.1. Tehnilised andmed 5](#_Toc189485275)

[3.1.2. Teeosade ja rajatiste kavandatud eluiga 5](#_Toc189485276)

[3.2. Plaanilahendus 5](#_Toc189485277)

[3.2.1. Asendiplaan 5](#_Toc189485278)

[3.3. Vertikaalplaneering 6](#_Toc189485279)

[3.3.1. Kalded 6](#_Toc189485280)

[3.4. Muldkeha 6](#_Toc189485281)

[3.4.1. Muldkeha lahendus 6](#_Toc189485282)

[3.4.2. Nõuded muldkehas kasutatavatele pinnastele, nõlvusele ja tihendustegurile 6](#_Toc189485283)

[3.4.3. Nõuded dreenkihi paksusele, materjalile ja tihendustegurile 7](#_Toc189485284)

[3.5. Katend 7](#_Toc189485285)

[3.5.1. Sõidutee eeldatav koormussagedus ja katendi vajalik üldine elastsusmoodul 7](#_Toc189485286)

[3.5.2. Katendi tugevusarvutus 7](#_Toc189485287)

[3.5.3. Katendi materjal koos kihtide paksusega 7](#_Toc189485288)

[3.6. Tee-ehitusmaterjalid 8](#_Toc189485289)

[3.7. Veeviimarid 9](#_Toc189485290)

[3.7.1. Olemasolevate veeviimarite olukord 9](#_Toc189485291)

[3.7.2. Veeviimarite vajadus 9](#_Toc189485292)

[3.8. Liikluskorraldus- ja ohutusvahendid 9](#_Toc189485293)

[3.8.1. Liikluskorralduse lahendus 9](#_Toc189485294)

[3.8.2. Nõuded liiklusmärkide suurusgrupile ja valgust peegeldavatele omadustele 10](#_Toc189485295)

[3.8.3. Nõuded liiklusmärkide ja viitade postidele ning nende vundamentidele 10](#_Toc189485296)

[3.9. Tehnovõrgud 11](#_Toc189485297)

[3.9.1. Olemasolevate tehnovõrkude paiknemine ning nende valdajad 11](#_Toc189485298)

[3.9.2. Tehnovõrkude põhimõtteline lahendus ja tehnovõrkudega kavandatud tööd 11](#_Toc189485299)

[3.10. Keskkonnakaitse 11](#_Toc189485300)

[3.10.1. Keskkonnakaitse abinõud 11](#_Toc189485301)

[3.11. Maastikukujundustööd 12](#_Toc189485302)

[4. TÖÖDE TEOSTAMINE 12](#_Toc189485303)

[4.1. Üldosa 12](#_Toc189485304)

[4.2. Ettevalmistustööd 12](#_Toc189485305)

[4.2.1. Muud kavandatud olulised ettevalmistustööd 13](#_Toc189485306)

[4.3. Ehitusaegne liikluskorraldus 13](#_Toc189485307)

[5. HOOLDUSJUHEND 13](#_Toc189485308)

# ÜLDOSA

## Objekti nimetus

Projektiga käsitletavaks objektiks on riigitee nr 22139 Tõrvandi-Lemmatsi km 0,617 ja Rehepapi tee 39 ja 39a kinnistute juurdepääsutee ristumiskoht.

## Objekti asukoht

Objekt asub Tartu maakonnas, Kambja vallas, Soinaste külas, Linnavere teel, Rehepapi tee T1 (katastri nr 94901:006:0426), 22129 Tõrvandi-Lemmatsi tee T6 (katastri nr 94901:006:0425) ja 22129 Tõrvandi-Lemmatsi tee (katastri nr 94901:006:0274) kinnistutel.

## Objekti seotus teedevõrguga

Projektis käsitletav juurdepääsutee ristub riigimaanteega nr 22139 Tõrvandi-Lemmatsi kilomeetril 0,62.

## Lähtematerjalid

Projekteerimise aluseks on Transpordiameti nõuded ristumiskoha ehitamiseks ja tehnovõrkude valdajate tehnilised tingimused.

Tellija, ehitaja ja omanikujärelevalve teavitavad projekteerijat avastatud puudustest, vigadest ja muudest riskiteguritest enne kui võtavad vastu konkreetse teostamise otsuse. Ehitaja peab kohale kutsuma oma kooskõlastuses nõudeid esitanud omaniku, et ühiselt üle vaadata omaniku poolt püstitatud tingimused, ära hoidmaks hilisemaid erimeelsusi probleemi tõlgendamisel.

Projekteerimisel on arvestatud Eestis kehtivaid seadusi, standardeid, normdokumente ning juhendeid, mis on kätte saadavad Elektroonilise Riigi Teataja kataloogist – [www.riigiteataja.ee](http://www.riigiteataja.ee), Standardimis- ja Akrediteerimiskeskuse kodulehelt [www.evs.ee](http://www.evs.ee) ning Transpordiameti veebilehelt [www.transpordiamet.ee](http://www.transpordiamet.ee) rubriigist „Riigiteede juhendid“.

* Planeerimisseadus ja sellest tulenevad nõuded;
* Ehitusseadustik ja sellest tulenevad nõuded;
* Tee ehitusprojektile esitatavad nõuded;
* Tee ehitamise kvaliteedi nõuded;
* Tee projekteerimise normid;
* EVS 843 Linnatänavad;
* EVS 901-1 Asfaltsegude täitematerjalid;
* EVS 901-2 Bituumensideained;
* EVS 901-3 Asfaltsegud;
* Asfaldist katendikihtide ehitamise juhis;
* Killustikust katendikihtide ehitamise juhend;
* Muldkeha ja dreenkihi projekteerimise, ehitamise ja remondi juhis;
* Teetööde tehniline kirjeldus.

Seletuskiri on koostatud vastavalt määrusele „Tee ehitusprojektile esitatavad nõuded“. Projektis mitte käsitletud peatükid on seletuskirjast ülevaatlikkuse huvides välja jäetud.

## Töö aluseks olevad uuringud

Töö aluseks on võetud varasemalt valminud uuringud:

* Geodeetiline mõõdistus – koostatud Geodeesia OÜ poolt töö nr GE-2493. Koordinaadid L-Est 97 ja kõrgused EH2000 süsteemis.

## Seotud ehitusprojektid

Antud töös on arvestatud teisi koostatud projekte:

* Rehepapi tee 39 „MEIE“ kauplusehoone teedeehtiuslik osa – koostatud EXTech Design OÜ poolt töö nr 24132.
* Detailplaneering Rehepapi tee 39a – koostatud YKS Arhitekt OÜ poolt töö nr 202422.

# OLEMASOLEV OLUKORD

## Olemasolev situatsioon

Rehepapi tee 39 ja 39a kinnistud on hoonestamata ja kinnistutele puuduvad olemasolevad juurdepääsuteed.

Rehepapi tee 39 kinnistu paikneb Riigimaantee nr 22129 Tõrvandi-Lemmatsi (edaspidi riigitee) ja Rehepapi tee ristmikul. Riigiteel ja Rehepapi teel on suurima lubatud sõidukiirus 50km/h.

Riigiteel on Rehepapi tee ristmiku piirkonnas asfaltbetoonkate ning planeeritava ristumiskohas bituumenstabiliseeritud kate. Ristmiku kohapeal on riigitee ligikaudu 7m laiuse kattega.

Olemasoleva ristmiku piirkonnas on sõidutee valgustatud ning sõidutee servas on olemasolev jalgratta- ja jalgtee.

Riigitee liiklussagedus 2023 aastal oli Teeregistri andmetel 2333a/ööp.

## Geoloogia

Vastavalt Tellija soovile geoloogilisi uuringuid teostatud ei ole, mistõttu tuleb arvestada, et väljakaevatavate pinnaste mahtu ei ole võimalik projektis määrata ning täpne kaevetööde maht selgub ehitusetööde käigus.

## Muinsuskaitse ja looduskaitsealad

Muinsuskaitsealuseid ja pärandikultuuri objekte ning looduskaitsealasid vahetult projektiga hõlmatud maa-alal või selle läheduses ei esine.

# TEEDEEHITUSLIKU OSA PROJEKTLAHENDUS

## Üldandmed

### Tehnilised andmed

* Juurdepääsutee pikkus 14,2m
* Sõidutee katte laius 7,0m
* Tugipeenra laius 0,5m
* Jalgratta- ja jalgtee laius 3,0m

### Teeosade ja rajatiste kavandatud eluiga

Püsikatendi elueaks on ette nähtud 20 aastat.

## Plaanilahendus

### Asendiplaan

Töömahtude piiriks on Rehepapi tee 39 ja 39a kinnistute juurdepääsutee riigimaanteelt teemaaa ulatuses.

Projekteeritud juurdepääsutee ristub riigiteega km 0,617. Mahasõidu parameetrite valimisel on lähtutud Transpordiameti tüüpjoonise tüüp II põhimõtetest. Mahasõit on projekteeritud 7,0m laiuse asfaltbetoonkattega, millele lisanduvad 0,5m laiused tugipeenrad.

Pöörderaadiused on 10,0m mis vastavad liikluskooseisu kõige ebasoodsama sõiduki pöördekoridorile.

Juurdepääsutee jätkumine Rehepapi tee 39 ja 39a kinnistutel lahendatakse eraldi projektidega.

Riigimaantee ja Rehepapi tee ristmiku piirkonnas olev jalgratta- ja jalgtee on pikendatud kuni projekteeritud juurdepääsuteeni. Tee laius on 3,0m ja kaugus sõidutee servast 5,0m, mis vastab Transpordiameti kergliiklustaristu kavandamise juhendis tabel 4 toodud nõuetele.

Projekteeritud jalgratta- ja jalgteest on projekteeritud kõnnitee ühendus Rehepapi tee 39 kinnistule. Kinnistu sisene kõnnitee jätkumine on lahendatud eraldi projektiga. Kergliiklejate ühendusteed Rehepapi tee 39a kinnistutele lahendatakse vastava kinnistu sisese projektiga.

## Vertikaalplaneering

### Kalded

Vertikaalplaneeringu koostamisel on arvestatud olemasoleva maantee, kõrvaloleva maapinna ning Rehepapi tee 39 kinnistu teede ja platside projekteeritud kõrgusi kõrgusi ning vee ärajuhtimise võimalusi. Sademevesi on juhitud tee serva haljasalale.

Sõidutee on projekteeritud kahepoolse põikkaldega 2,5%. Jalgratta- ja jalgtee põikkalle on ette nähtud 2,0%. sõiduteest eemale. Tugipeenarde kalle on ette nähtud 4,0%. Juurdepääsutee pikikalle on 2,5% riigiteest eemale.

## Muldkeha

### Muldkeha lahendus

Kõikide rajatavate katendikonstruktsioonide alt on ette nähtud likvideerida kasvumuld ja ehituseks mittesobiv pinnas kogu ulatuses.

### Nõuded muldkehas kasutatavatele pinnastele, nõlvusele ja tihendustegurile

Muldkehas kasutatavad pinnased peavad olema külmakerkekindlad. Dreeniv pinnas on kalju ja jämepurdpinnas, kruusliiv, jäme ja keskliiv. Mittedreeniv pinnas on savi ja tolmliiv.

EVS-EN 13242 ja EVS-EN 13285 standardite järgi toodetud materjal või peenliiv loetakse dreenivaks juhul kui nad täidavad järgmisi tingimusi:

1. osakesi tera suurusega alla 0,063 mm on vähem kui 10 % ning samal ajal osakesi tera suurusega alla 0,006 mm on vähem kui 2% või
2. osakesi tera suurusega alla 0,063 mm on vähem kui 7%.

Külmakindlaks loetakse pinnased ning EVS-EN 13242 ja EVS-EN 13285 standardite järgi toodetud materjalid juhul, kui korraga on täidetud kõik järgmised tingimused:

1. osakesi tera suurusega alla 0,125 mm on vähem kui 25%;
2. osakesi tera suurusega alla 0,063 mm on vähem kui 7%;
3. osakesi tera suurusega alla 0,002 mm on vähem kui 0,5%.

Kui eelnevalt esitatud tingimused ei ole täidetud, peab nende pinnaste või materjalide filtratsioonimoodul olema suurem kui 0,5m/ööp. Filtratsioonimooduli määramine on kirjeldatud standardis EVS 901-20. Nõuetele mittevastav materjal tuleb tee konstruktsioonist eemaldada.

Muldkeha nõlvus on projekteeritud nõlvusega 1:2.

Mulde aluspinnase tihendustegur peab olema ≥0,94.

Liivpinnasest muldkeha tihedustegur peab vastama „Tee ehitamise kvaliteedi nõuded“ lisas 6 toodud nõuetele.

### Nõuded dreenkihi paksusele, materjalile ja tihendustegurile

Dreenkihi minimaalseks paksuseks on projekteeritud 20cm.

Dreenkihtide ehitamiseks kasutatava materjali filtratsioonimoodul peab olema vähemalt 1,0m/ööp.

Dreenkihi ja liivaluse tihendustegur peab olema ≥0,98.

## Katend

### Sõidutee eeldatav koormussagedus ja katendi vajalik üldine elastsusmoodul

Projektiga ei ole määratud eeldatavat koormussagedust. Püsikatendi minimaalne elastsusmoodul on 180MPa.

### Katendi tugevusarvutus

Katendi tüübi valikul on lähtutud Transpordiameti juhendist „Tüüpkatendid väikese liiklussagedusega teedele“ toodud tüübist III, mis on kohandatud vastavalt seda kasutama hakkavast liikluskoosseisust.

### Katendi materjal koos kihtide paksusega

Tüüp I – Sõidutee asfaltbetoonkate:

* AC 16 surf 70/100 h=4cm
* AC 20 base 70/100 h=5cm
* Paekivikillustikalus h=25cm
* Dreenkiht hmin=20cm
* Täitepinnas (vajadusel)
* Tihendatud aluspinnas

Tüüp II – Jalgratta- ja jalgtee asfaltbetoonkate

* AC 8 surf 70/100 h=5cm
* Paekivikillustikalus h=20cm
* Dreenkiht hmin=20cm
* Täitepinnas (vajadusel)
* Tihendatud aluspinnas

Tüüp III – Betoonkivikattega kõnnitee:

* Betoonist kõnniteekivi (nunnakivi) 6cm
* Paigalduskiht 3cm
* Paekivikillustikalus 20cm
* Liivalus 20cm
* Täitepinnas (vajadusel)
* Tihendatud aluspinnas

Tugipeenra kate:

* Optimaalse terakoostisega segu h≤9cm

## Tee-ehitusmaterjalid

Asfaltsegude täitematerjalide nõuded on esitatud alljärgnevalt:

* Asfaltsegu AC 16 surf 70/100 – AKÖL 900 – 1499 (EVS 901-3 tabel 7);
* Asfaltsegu AC 8 surf 70/100 – jalgratta-, jalg- ja kõnniteed ning õuealad (EVS 901-3 tabel 7);
* Asfaltsegu AC 20 base 70/100 – AKÖL 900 – 1499 (EVS 901-3 tabel 9).

Killustikaluste täitematerjalide nõuded on esitatud alljärgnevalt:

* Paekivikillustikalus **(sõidutee)** fr 4/63 AKÖL 20 500 – 3000 (KKEJ);
* Paekivikillustikalus **(jalgratta- ja jalgtee)** fr 4/32 AKÖL 20 < 500 (KKEJ);
* Tugipeenra kate optimaalse terakoostisega segu (segu 5) (TEKN).

Aluse tihendamist kontrollitakse elastsusmooduli mõõtmise teel tihendatud kihi pinnal LOADMAN- või INSPECTOR-tüüpi seadmega ristlõike kolmes punktis (tee teljel ja aluse servast 1,0 meetri kaugusel).

Elastsusmoodul tihendatud aluse pinnal peab olema:

* Sõiduteel ≥170MPa;
* Jalgratta- ja jalgteel ≥140 Mpa.

Mõne teise analoogse elastsusmooduli mõõteseadme kasutamisel peavad selle lugemid olema eelnevalt võrreldud LOADMAN-tüüpi seadmega ja mõõtetulemused korrutatud üleminekuteguriga.

Märkused:

* + 1. Kasutatava asfaltsegu omadused ja sõelkõver peavad rahuldama EVS 901-3 toodud vastava segulehe tingimusi.
    2. Asfaltsegudes kasutatav filler peab rahuldama EVS 901-1 peatüki 5 nõudeid.
    3. Täitematerjalide ja filleri minimaalsed katsesagedused ja katsemeetodid on määratud EVS 901-1 tabelis 12.
    4. Iga asfaldikihi puhul arvestada hinna sees vajadusel ka aluspinna ja vuukide kruntimisega. Üldjuhul rajada vuugid kuumvuukidena.
    5. KKEJ – Killustikust katendikihtide ehitamise juhis.
    6. TEKN – Tee ehitamise kvaliteedi nõuded.
    7. Asfaltbetoonkatte pealmise kihi pikivuugid teostada kuumvuukidena. Vuukide töötlemine teostada vastavalt juhendile „Asfaldist katendikihtide ehitamise juhis“.
    8. Liivalused, dreenkihid ning muldkeha (täitepinnas) materjali nõuded valida vastavalt juhisele „Muldkeha ja dreenkihi projekteerimise, ehitamise ja remondi juhis“.
    9. Liivalused, dreenkihid ning muldkeha (täitepinnas) ehitada vastavalt juhisele „Muldkeha ja dreenkihi projekteerimise, ehitamise ja remondi juhis“.

Betoonist sillutuskivid peavad vastama standardile EVS-EN 1338. Arvestades, et kivid puutuvad kokku jäätumisvastaste sooladega, ei tohi kivide keskmine massikadu külmakindluse katsel ületada 0,2 kg/m² ja katse üksiktulemuse massikadu ei tohi ületada 0,5 kg/m².

## Veeviimarid

### Olemasolevate veeviimarite olukord

Projektiga hõlmataval alal olemasolevad veeviimarid puuduvad. Riigimaantee ja Rehepapi tee ristmikul on olemasolevad restkaevud.

### Veeviimarite vajadus

Projektiga hõlmataval alal täiendavate veeviimarite vajadus puudub. Sademevesi on juhitud haljasalale kus see immutatakse.

## Liikluskorraldus- ja ohutusvahendid

### Liikluskorralduse lahendus

Riigitee liikluskorraldust käesoleva projektiga ei muudeta. Riigitee on projekteeritud juurdepääsu tee suhtes peatee.

Projekteeritud jalgratta- ja jalgtee pikendusele on projekteeritud liiklusmärgid nr 435 ja 445.

Joonistel on näidatud nähtavuskolmnurgad riigimaantee ristmikule mõõtudega 7x105m, mis vastavad Tee projekteerimise normide lisa 2 joonisel 8 ja lisa 1 tabelis 18 toodule ja lähtuvad projektkiirusest 50km/h. Nähtavuskolmnurgas ei paikne nähtavust piiravaid takistusi.

### Nõuded liiklusmärkide suurusgrupile ja valgust peegeldavatele omadustele

Lõigule projekteeritud ja kasutatavad liiklusmärgid peavad vastama standardile EVS 613 „Liiklusmärgid ja nende kasutamine“ ja Transpordiameti „Riigiteede liikluskorralduse juhend“ toodud nõuetele. Liiklusmärgid ja viidad valmistatakse jäigal alusel kaetuna valgustpeegeldava kilega vastavalt klassile RA1. Märgid paigaldatakse tsingitud metallpostidele. Vajadusel kasutada pikemaid märgiposte, et tagada märkidele vajalik kõrgus. Projekteeritud liikluskorraldusega vastuolevad liiklusmärgid ja nende kinnitusdetailid demonteerida ja nõuetele vastavuse korral anda üle omanikule, nõuetele mittevastavad demonteeritavad märgid utiliseerida.

Kõik liiklusmärgid, liiklusmärkide postid ja kinnitustarvikud peavad vastu pidama EVS-EN 12899-1 kirjeldatud koormustele:

* Tuulerõhu klass vähemalt WL4 (EVS-EN 12899-1 tabel 8);
* Dünaamiline lumekoormusklass vähemalt DSL3 (EVS-EN 12899-1 tabel 9);
* Punktkoormus PL1 (EVS-EN 12899-1 tabel 10)
* Osavarutegur PAF2 (EVS-EN 12899-1 tabel 6) kuni 2 m kaugusele sõidutee äärest paigaldatavatel märkidel, PAF1 kaugemale kui 2 m kaugusele sõidutee äärest paigaldatavatel märkidel;
* Ajutine paindesiire TDB4 (EVS-EN 12899-1 tabel 11);
* Ajutine väändesiire TDT4 (EVS-EN 12899-1 tabel 12);
* Liiklusmärgi servad E2 või E3 (EVS-EN 12899-1 tabel 14);
* Korrosioonikindlus SP1 või SP2 ((EVS-EN 12899-1 tabel 12).

Kasutatava liiklusmärgikile kohta tuleb esitada vastavussertifikaadid.

Enne tekstiliste liiklusmärkide tellimist, tootmist ja paigaldamist, tuleb töövõtjal liiklusmärkide tööjoonised kooskõlastada tellijaga.

Liiklusmärkide paigaldamise asukohad täpsustada enne paigaldamist objektil Transpordiameti liikluskorralduse osakonna esindajaga.

### Nõuded liiklusmärkide ja viitade postidele ning nende vundamentidele

Postiks tohib kasutada kuumtsingitud terastoru. Kõik postid peavad olema kuumgalvaniseeritud terastorud, mille mõõtmed tagavad liikluskorraldusvahendi püsimise EN 12899 kirjeldatud koormuste korral. Kõik avatud ülemise otsaga postid tuleb varustada vastupidavast materjalist kattega, mis takistab vee sissepääsu posti.

Vundamendi valmistamisel tuleb kasutada vähemalt EVS-EN 206 toodud järgmiste keskkonnaklassidega betooni:

* külmakindlus XF2;
* karboniseerumine XC3;
* kloriidist põhjustatud korrosioon XD2.

Vundament peab vastu võtma EN 12899-1 kirjeldatud koormused. Liiklusmärgi konstruktsiooni võib paigaldada betoonvundamendile, kui vundament on saavutanud 80% tugevusest.

## Tehnovõrgud

### Olemasolevate tehnovõrkude paiknemine ning nende valdajad

Projektiga hõlmatud alal asuvad järgmised tehnovõrgud:

* Vee-, kanalisatsioonitorustikud (AS Tartu Veevärk);
* Sidekanalisatsioon (Telia Eesti AS);
* Elektri keskpinge maakaablid (Elektrilevi OÜ).

### Tehnovõrkude põhimõtteline lahendus ja tehnovõrkudega kavandatud tööd

Tööde teostamise ajal arvestada tehnovõrkude valdajate tehnilistes tingimustes ja kooskõlastustes toodud ettekirjutusi. Ehitus- ja kaevetöid olemasolevate kommunikatsioonide läheduses tuleb teostada äärmise ettevaatlikkusega. Vastutus lõhutud kommunikatsioonide osas lasub ehituse Peatöövõtjal.

Projektlahendusega ristuvad Elektrilevi OÜ keskpingekaablid on ette nähtud kaitsta A-klassi lõhestatud PVC kaablikaitsetoruga D110mm jäikusega 1250N.

Kui kaevetööde käigus paljanduvad projektis mitte käsitletud tehnovõrgud või selgub, et need asuvad looduses teises kohas või teisel kõrgusel, tuleb need langetada nõuetekohasele sügavusele või kaitsta.

Kõik olemasolevad kaevuluugid ja kaped on ette nähtud viia projekteeritud maapinnaga samasse tasapinda. Kui olemasolev kaevu teleskoopne osa ei võimalda vajalikul määral kõrguse muutmist tuleb kaev vahetada välja pikema kaevu vastu.

## Keskkonnakaitse

### Keskkonnakaitse abinõud

Ehitusel tekkivad jäätmed käideldakse vastavalt kehtivale korrale. Täitematerjalide, mulla ning pinnase ladustamiskohad kooskõlastatakse Tellijaga.

Ehitustööde teostaja peab tagama ehitustööde teostamise, ehitusplatsi kontrolli ja töötervishoiu ning tööohutuse nõuded vastavalt eelmainitud määrusele nr. 377. Ehitustööde teostajal peavad olemas olema määruses nõutud dokumendid.

Ehituse töövõtja vastutab ehitusperioodil keskkonnakaitse eest ehitusplatsil ja sellega vahetult piirnevail aladel vastavalt Eesti Vabariigis ja kohalikus omavalitsuses kehtivatele seadustele ja nõuetele ning Tellija poolt esitatud juhistele.

Tähelepanu tuleb pöörata ehitustöödel tekkivate jäätmete käitlusele. Ohtlikud jäätmed (ka ehitustööde käigus leitavad) tuleb koguda muudest jäätmetest eraldi ning üle anda ohtlike jäätmete käsitlemise litsentsi omavatele ettevõtetele. Ehitusjäätmete käitlemise eest vastutab jäätmete valdaja. Kaevetöödel kaevandatavad ja mittesobivad pinnased tuleb vedada Tellija poolt kooskõlastatud kohta.

## Maastikukujundustööd

Haljastusena on ette nähtud kasvupinnase paigaldamine ja murukülv. Kasvumuld peab olema taimekasvuks sobiv ega tohi sisaldada ohtlikke aineid üle piirmäära. Kasvumuld ei tohi sisaldada võõraid esemeid, prahti, kive ega mitmeaastaste juurumbrohtude juuri. Kasvumuld ei tohi olla külmunud, liiga tihke ja kõvastunud: peab surumisel kergesti lagunema.

Objektilt väljakaevatud kasvupinnast võib sõelutud ja mättavabal kujul kasutada haljasaladel kasvumullana murualade planeerimisel.

Haljastus:

* Murukülv (klass II)
* Kasvualus h = 10cm

# TÖÖDE TEOSTAMINE

## Üldosa

Tööd tuleb teostada vastavalt Majandus- ja taristuministri 03.08.2015 määrusele nr 101 "Tee ehitamise kvaliteedi nõuded" ja „Teetööde tehniline kirjeldus“ kinnitatud Maanteeameti peadirektori 18.02.2019 käskkirjaga nr 1-2/19/096.

Kõik tööd peab töövõtja teostama vastavuses heade ehitustavadega ning tegema seda viisil, mis ei kahjusta ümbritsevat sotsiaal- ja looduskeskkonda. Kasutada võib ainult materjale ja tooteid, milliste vastavus on toestatud Teetööde tehnilises kirjelduses kirjeldatud protseduuridega. Ehitustehnoloogia ja kvaliteet peab vastama Teetööde tehnilisele kirjeldusele ja asjakohastele normidele ning juhenditele, mis on jõus ehitusperioodil.

## Ettevalmistustööd

Töövõtja on kohustatud teavitama ja vajadusel kohale kutsuma kõikide töömaale jäävate tehnovõrkude valdajad ning arvestama kooskõlastanud osapoolte tingimustes toodud nõudeid enne ehitustööde algust ja ehitustööde ajal.

Samuti tuleb ehitustöödest informeerida maaomanikke, kelle kinnistul on kavandatud ehitustegevus või ehitustegevus mõjutab maaomanikku oluliselt.

### Muud kavandatud olulised ettevalmistustööd

Raadamine on ette nähtud vastavalt asendiplaanil toodud ulatuses. Enne puude raadamist on ehituse töövõtja kohustatud hankima kõik asjakohased load.

## Ehitusaegne liikluskorraldus

Ehitamise ajal juhinduda 13.07.2018 vastuvõetud määrusest nr 43 (redaktsiooni jõustumise kuupäev 01.01.2019) “Nõuded ajutisele liikluskorraldusele” ja Maanteeameti juhenditest „Ehitusaegne liikluskorraldus (Riigiteede ajutine liikluskorraldus. Juhend liikluse korraldamiseks riigiteede ehitus- ja korrashoiutöödel) ja „Riigiteede liikluse ajutise piiramise ja sulgemise kord“.

Ajutiste ehitusaegsete ümbersõitude ja liikluskorralduse skeemid ning joonised ehitusobjektil korraldab töövõtja vastavalt tema poolt valitud ja teostavate tööde etappidele. Liikluse sulgemine ei ole lubatud.

Ümbersõiduteed ja ehitusaegne ajutine liikluskorraldus peavad olema enne tööde algust kooskõlastatud tee valdajaga ja tiheasustusalal kohaliku omavalitsusega.

# HOOLDUSJUHEND

Käesoleva projektiga ei ole projekteeritud spetsiifilisi hooldetöid vajavaid tee osasid ega rajatisi.

Projektlahenduse realiseerimisel ei ole ette näha täiendavad hooldekulusid. Edasine maantee hooldus teostatakse vastavalt hooldelepingule ning vastavalt Majandus- ja taristuministri 14.07.2015 vastu võetud määrusele nr 92 „Tee seisundinõuded“ ja Maanteeameti peadirektori 10.12.2016 kinnitatud käskkirjale nr 0241 „Korrashoiu järelevalve juhend riigiteedel“.

Seletuskirja koostas:

Asko Reimus

Vastutav spetsialist:

Indrek Kustavus

Volitatud teedeinsener, tase 8